tartuNLP/wikipedia-smugri-20251201 huggingface dataset:
Päite-Vaivina vald

Päite-Vaivina vald (saksa keeles "Peuthof-Sophienhof") oli vald Virumaal Vaivara kihelkonnas. Vald eksisteeris 1866–1870 ja siis moodustati eraldi Päite ja Vaivina vald.
Luigi Rusca

Luigi Rusca (venepäraselt "Луиджи Руска", Venemaal ka "Алоизий Иванович Руска"; 2. september 1762 Mondonico, Agno, Ticino kanton – 13. aprill 1822 Valenza, Sardiinia kuningriik) oli Šveitsist pärit ja peamiselt Peterburis tegutsenud arhitekt.
Õppis Torinos, üks tema õpetajaid oli arhitekt Giuseppe Piermarini. 1783. aastal kolis ta Venemaale. 
Ta töötas kokku 35 aastat Venemaal ning oli oma loominguga vene klassitsistliku arhitektuuri suurkujusid.
1818. aastal lahkus ta lõplikult Venemaalt ja läks tagasi Šveitsi. 
Looming.
Tema projekteeritud ehitisi on põhiliselt Peterburis, kuid neid on ka mujal Venemaal, sealhulgas ka Eesti alal.
Reola vald

Reola vald (ka Reola-Uhti vald) (saksa keeles vastavalt "Ucht" või "Rewold-Ucht") oli vald Tartumaa Kambja kihelkonnas. Vald eksisteeris 1866–1901 ja siis liideti see vald Vana-Kuuste vallaga.
Roobaka vald

Roobaka vald (saksa keeles "Ropaka") oli vald Saaremaal Karja kihelkonnas. Vald eksisteeris 1866–1892 ja siis liideti see vald Pärsamaa vallaga.
Taabri vald

Taabri vald (saksa keeles "Anrepshof") oli vald Tartumaal Tartu-Maarja kihelkonnas. Vald eksisteeris 1866–1892 ja siis liideti see vald Luunja vallaga.
Tammistu-Kaarli vald

Tammistu-Kaarli vald (saksa keeles "Tammist mit Karlsberg") oli vald Tartumaal Tartu-Maarja kihelkonnas. Vald eksisteeris 1866–1892 ja siis liideti see vald Luunja vallaga.
Tarakvere vald

Tarakvere vald (saksa keeles "Terrastfer") oli vald Tartumaal Torma kihelkonnas. Vald eksisteeris 1866–1893.
Vaali vald

Vaali vald (saksa keeles "Wahlhof") oli vald Järvamaal Peetri kihelkonnas. Vald eksisteeris 1875–1893 ja siis liideti see vald Udeva vallaga.
Vääna vald

Vääna vald oli vald Harjumaal Keila kihelkonnas. Vald eksisteeris 1919–1939. ja iseseisvus Harku vallast Harju maakonna nõukogu otsuse järele 11. maist 1919. Vallamaja asus Vääna külas.
Vääna-Viti vald

Vääna-Viti vald (saksa keeles "Faehna-Wittenpöwel") oli vald Harjumaal Keila kihelkonnas. Vald eksisteeris 1866–1891 ja siis liideti see vald Harku vallaga.
Ujuvkraana

Ujuvkraana, ka kraanalaev (ingl.k. "floating crane") on alus, mida kasutatakse veerajatiste ehitamisel, väiksemate aluste ja muude objektide ülestõstmiseks või veeskamiseks jms otstarbel. Need on praamile või pontoonidele ehitatud (enamasti) suure tõstejõuga kraanad. Ujuvkraana võib olla iseliikuv või puksiiridega veetav. Ujuvkraanasid kasutatakse ka sadamabasseinides suuregabariidiliste ja raskete kaubasaadetiste ümberlaadimisel. Ujuvkraanasid kasutatakse tavaliselt vesiehitustöödel või väiksemate laevade veest välja või vette tõstmisel, samuti uppunud laevade või muude objektide ülestõstmisel.
Winnigstedt

Winnigstedt on vald Saksamaal Alam-Saksi liidumaal Wolfenbütteli kreisis. Valla pindala on 12,05 km². 31. detsembril 2017 elas seal 690 inimest.
Küla asub Großes Bruchi soost põhjas ja Magdeburger Bördest läänes, ümbritsevas piirkonnas on hea mulla kvaliteet. Lõunas külgneb see vahetult Hesseni külaga Saksi-Anhaltis.
Vald koosneb Winnigstedti alast ja Mattierzolli lõunapoolsest veerandist, mis on olnud sajandeid tollitee ja -jaam Wolfenbütteli ja Halberstadti vahelisel teel (Hessendammiks kutsutud, tänapäeval Bundesstrasse 79). See võimaldas reisijatel läbida märgalasid teetammil, mis ühendas Braunschweig-Lüneburgi maid põhjas vürstliku Halberstadti piiskopkonna territooriumiga lõunas. Pärast Teist maailmasõda külgnes see Nõukogude okupatsioonitsooniga, hiljem Saksa Demokraatliku Vabariigiga ja tee oli suletud kuni Rahuliku revolutsioonini 1989. aastal. Säilinud vahitorn maanteel tähistab endist Saksamaa sisepiiri.
1902. aastast oli Mattierzoll ka raudteesõlm, kus Jerxheimi–Börßumi raudtee oli ühendatud liiniga Braunschweigist Schöningeni ja eraraudteega Heudeberi. 1950. aastatel raudteeühendus Ida-Saksa Heudeberiga katkes, sellest hoolimata jäi piirijaam raudtee sõlmpunktiks Braunschweigi-Schöningeni liini ja Helmstedti-Holzmindeni raudtee vahele. Kõik liinid likvideeriti 1970. aastate lõpuks.
Ajalugu.
Winnincstedet Saksimaa hertsogiriigis on esmamainitud 1182. aasta dokumendis, toona Marientali kloostri valdus. 1351. aastal läks kihelkonnakiriku eestkoste Riddagshauseni kloostrile. Tänapäeva vald loodi 1939. aastal, kui ühendati kaks küla, Groß ja Klein Winnigstedt.
Wittmar

Wittmar on vald Saksamaal Alam-Saksi liidumaal Wolfenbütteli kreisis. Valla pindala on 4,65 km². 31. detsembril 2017 elas seal 1131 inimest.
Asse.
Mitusada aastat kaevandati soola Asses, väikeses mäestikus Wolfenbütteli kreisis. Ühte nendest kaevandustest, Schacht Asse II, kasutatakse nüüd meditsiinis ja tuumaelektrijaamades toodetud madala- ja keskmise-liigiliste radioaktiivsete jäätmete ladustamiseks.
Sorteerimisjaam

Sorteerimisjaam (ka "sorteerjaam", inglise keeles "classification yard", "marshalling yard"; saksa keeles "Rangierbahnhof"; vene keeles "сортировочная станция") on raudteejaam või selle osa, mis on spetsiaalselt varustatud raudteeveeremite sorteerimiseks (jaotamiseks) vajalike rööbasteede või muu varustusega.
Sorteerimisjaama nimetatakse mõnikord ka klassifitseerimisjaamaks.
Eestis on tänapäeval sorteerimisjaamad suuremate kaubajaamade koosseisus (näiteks Ülemiste kaubajaamas).
Börßum

Börßum on vald Saksamaal Alam-Saksi liidumaal Wolfenbütteli kreisis. Valla pindala on 30,59 km². 31. detsembril 2017 elas seal 2835 inimest.
Börßum asub vaid mõned kilomeetrid Harzi mägedest põhjas, Schladenist põhjas, Okeri vasakkaldal, 11 km Wolfenbüttelist lõunas. See ei ole Oderwaldist kaugel kagus.
Cramme

Cramme on vald Saksamaal Alam-Saksi liidumaal Wolfenbütteli kreisis. Valla pindala on 12,45 km². 31. detsembril 2017 elas seal 874 inimest.
Dorstadt

Dorstadt on vald Saksamaal Alam-Saksi liidumaal Wolfenbütteli kreisis. Valla pindala on 10,36 km². 31. detsembril 2017 elas seal 704 inimest.
Dorstadt paikneb Harzi põhjajalamil. Valla ala ulatub Oderwaldi idanõlvadelt alla Okeri jõeni, umbes poole teeni Wolfenbütteli ja Schladeni vahel.
Ajalugu.
Asulat on esmamainitud 1110. aasta dokumendis, kui Hildesheimi piiskop Udo andis Schladeni piiskopilinnuse Saksi aadlikule Eiko Dorstadtist.
1189. aastal asutasid Dorstadti isandad, keda innustas nende sugulane piiskop Adelog von Hildesheim, augustiinide nunnakloostri. Mitu aastakümmet klooster õitses, kuid esimene maa müük dokumenteeriti 14. sajandi alguses ja 1438. aastal laastas tuli suurt osa ruumidest. Pärast Hildesheimi piiskopkonna vaenust läks Dorstadt Braunschweig-Lüneburgi hertsogkonnale. Reformatsiooni käigus pöördusid nunnad 1568. aastal Braunschweig-Wolfenbütteli hertsogi Juliuse valitsemise ajal luterlusse.
Dorstadt anti Hildesheimile 1643. aastal tagasi, kuid ruumid lagunesid ja tuli anda pärast Kolmekümneaastast sõda katoliku nunnadele. Wittelsbachist vürstlik piiskop Maximilian Heinrich von Bayern algatas 1680. aastast kloostri rekonstrueerimise barokkstiilis. Pärast Hildesheimi vürstliku piiskopkonna mediatiseerimist 1803. aastal Preisimaale Dorstadt sekulariseeriti ja konvent saadeti laiali. Mõis on tänini eravalduses.
Mart Markus

Mart Markus (sündinud 2. juulil 1990 Adaveres) on Eesti kiiruisutaja ja treener. 
Ta lõpetas 2006. aastal Adavere Põhikooli, 2009. aastal Põltsamaa Ühisgümnaasiumi ning 2009. aastal Tallinna Ülikooli bakalaureuseõppe ja 2014. aastal Tallinna Ülikooli tervise ja spordi instituudi haridusteaduse magistrina. Töötab treenerina Tallinna Spordikoolis ja Tallinna Kiiruisuklubis; alates 2015. aastast tegutsenud Tondiraba jäähallis lühirajauisutamise treenerina.
Sportlasena.
Põhikooli ajal tegeles ta jalgpalli ja võrkpalliga. Kiiruisutamistreeninguid alustas 9. klassis (15-aastaselt) Väino Treimani juhendamisel. Pärast juunioride vanuseklassi oli tal võimalik treenima minna Inzelli Kiiruisuakadeemiasse. Seljaprobleemide tõttu sai seal treenida vaid neli kuud ning pidi tipptasemel kiiruisutamisest loobuma. Edaspidi keskendus õpingutele ülikoolis ja kiiruisutamise arendamisele Eestis. Harrastustasemel võistleb tänaseni rattaspordis, kiiruisutamises ja kiirrulluisutamises.
Flöthe

Flöthe on vald Saksamaal Alam-Saksi liidumaal Wolfenbütteli kreisis. Valla pindala on 18,84 km². 31. detsembril 2017 elas seal 1119 inimest.
Sotsiaalfoobia

Sotsiaalfoobia on seisund, mille korral isik kardab sattuda ka väikeses rühmas tähelepanu keskpunkti. Iseloomulik on mulje pärast, mis teistele jäetakse, muretsemine ning vähene usk oma suutlikkusse käituda suhtlusolukorras adekvaatselt. Kaebusteks võivad olla antud ärevussümptomid: punastamine, kätevärin, iiveldus või kogelemine. Inimene võib karta, et käitub olukorras sobimatult ning satub seeläbi teiste mõnitamise, tõrjumise või alanduse osaliseks. Tagajärjeks on tavaliselt suhtlusolukordade vältimine, mis võib äärmuslikul kujul viia täieliku sotsiaalse isoleerumiseni. 
Sotsiaalfoobia esineb sageli koos vältivate isiksusejoontega. Ärevus on olemuselt normaalne kogemus, kuid ärevuse haiguslikud ilmingud põhjustavad palju kannatusi ning häirivad suuresti töövõimet ja igapäevast elu. Kroonilised ärevushäired seonduvad depressiooni ning somaatiliste häirete, sealhulgas ajuvereringe-, seedetrakti- ja südamehaiguste suurema tekkeriskiga.
Sümptomid ehk avaldumine.
Isikul esineb tugev ärevus suhtlusolukordades, ta väldib suhtlemist, tegutsemisvõime väheneb. Suhtlusolukord tekitab sotsiaalfoobiat kannatavale inimesele alati ärevusreaktsiooni (nt paanika). Inimene tunneb, et tema hirm on ülemäärane ning põhjendamatu, kuid paratamatu. Hirmutavaid suhtlusolukordi hakatakse vältima või talutakse tugeva ärevuse ja piina hinnaga. Vältimine, ärev ootus või piin kardetud olukordades põhjustavad olulisi raskusi inimese igapäevaelus, töös või sotsiaalses tegevuses. Kuna selle häirega inimesed kardavad suhtlemist autoriteediga (arst) ja häbenevad väga oma sümptomeid, siis pöörduvad nad ka suhteliselt harva oma murega arsti poole. Sotsiaalse ärevuse ja hirmu ilmingud peavad olema patsiendil kestnud vähemalt kuud kuud, et diagnoosimisel kahtlustada sotsiaalfoobia esinemist.
Tekkepõhjused.
Sotsiaalfoobial ei ole ühte kindlat põhjust, kokku võivad langeda mitmed tegurid, näiteks ajukeemia häired, pärilikkus ja keskkonnamõjud. Uuringud näitavad, et ärevushäiretesse haigestumist on võimalik seletada 30–40%-l juhtudest geneetiliste teguritega. Olulised välised mõjud on ohtlike sündmuste läbielamine, kaotused ja halb kohtlemine lapsepõlves. Ka mõnede inimeste isiksuseomadused suurendavad ärevushäirete riski: jäigad suhtumisviisid ja enesele harjumuspärased tõlgendused, võivad teistes suurendada ohutunnet ja soodustada hirmu kinnistumist. Neil, kes juba lapsest saati on olnud ujedad ja kartlikud uute olukordade suhtes, on suurem sotsiaalärevushäire kujunemise risk.
Seega saabki jaotada tekkepõhjused psühholoogiliste ja geneetiliste tegurite alusel. Geneetiliste tegurite poolt räägib sotsiaalfoobia esinemine perekonniti. Psühholoogilised tegurid ilmnevad sel puhul, kui sotsiaalfoobiale kalduvad isikud on loonud endale mingid käitumismustrid või mõttemallid, mis neis avalduvad kindlates olukordades. Suhtlusolukorda sattudes mõtlevad nad automaatselt, et ei saa hakkama, ning kardavad, mida teised arvavad.
Tonio Tamra

Tonio Tamra (9. märts 1962 Tallinn – 8. juuli 2024) oli eesti muusik, helilooja, muusikapedagoog ja poliitik. 
Ta aitas kaasa Eesti muusikaalase huvihariduse ja õppekavade arengule ning paljude laulu- ja tantsupidude korraldamisele.
Tonio Tamra oli seotud mitme eriakustikaga kultuurihoone rajamisega – Eesti Muusika- ja Teatriakadeemia uue õppehoone ehitus, Viljandi Muusikakooli renoveerimine. Ta on assisteerinud Viljandi Kultuuriakadeemia muusikamaja, Pärimusmuusika Aida ja Viljandi Muusikakooli orkestrimaja ehitustööde teostamise juures.
Tonio Tamra oli Eesti Heliloojate Liidu Liige aastast 2020.
Ta on korduvalt valitud Viljandi maakonna kõige mõjukamate inimeste hulka.
Tonio Tamra õppis Viljandi Paalalinna Koolis, Viljandi Muusikakoolis, Tallinna Muusikakeskkoolis viiulit, Heino Elleri Muusikakoolis. 1994. aastal lõpetas ta Eesti Muusika- ja Teatriakadeemia heliloomingu erialal professor Lepo Sumera klassis.
Looming.
Tonio Tamra on teinud umbes 70 seadet ja kirjutanud originaalloomingut puhkpilliorkestritele ja vokaal-sümfoonilistele koosseisudele. Ta on arranžeerinud Eesti Eurovisiooni aastate 1997 ja 1998 eelvoorude laulud. Heliloojana oli tema missiooniks noorteorkestritele võimetekohase repertuaari kirjutamine ja seadmine ning Eesti pärimusmuusika kasutamine.
Poliitiline tegevus.
Tonio Tamra kuulus 2013. aastast Sotsiaaldemokraatlikku Erakonda. Ta oli Viljandi linna Volikogu liige aastatel 2013–2024.
Tonio Tamra kandideeris 2023. aasta valimistel Riigikokku, kogus valimisringkonnas nr 8 (Järva- ja Viljandimaa) 80 häält ning ei osutunud valituks. Alates 2022. aasta septembrist kuni 2024. aasta märtsini (lahkus ametist tervislikel põhjustel) oli ta Viljandi abilinnapea valimisliidu Südamega Viljandi esindajana.
Ühiskondlik tegevus.
Eesti Kooriühingu juhatuse liige 2013–2017
Isiklikku.
Tema isa on Kalle Tamra. 2017. aastal toimus Võrumaal Pindi külas Tammiku talus Tamrate suguvõsa kokkutulek, mille raames andsid suguvõsa muusikud Eesti taasiseseisvumispäevale pühendatud kontsert Pindi kirikus. Kontserdil astusid üles Heili, Mait, Kati, Marten ja Marta Meibaum ning Mia, Nora, Richard, Eduard, Kaarel, Kulvo, Eve, Tonio ja Kait Tamra. Tamra suguvõsa kandis kuni 1936. aastani perekonnanime Hackmann.
Tonio Tamra nimeline stipendium.
Tonio Tamra nimelist stipendiumi annab välja Tonio Tamra nimeline fond, mis tegutseb Viljandi Hariduse Arengufondi allfondina. Tonio Tamra nimelise stipendiumi eesmärk on toetada orkestritegevusega seotud õpetajate enesetäiendamist ning aidata muusikakoolil või selle õpilastel soetada orkestripille. Fondi asutasid Tonio Tamra pere, sõbrad ja kolleegid, et kanda edasi tema pärandit, keskendudes orkestritegevuse jätkumisele ja arengule Viljandi muusikakoolis ja linnas. Fondi kogutakse eesmärkide saavutamiseks annetusi. Stipendium antakse üle üks kord aastas Viljandi muusikakooli sünnipäeval. Stipendiumi suuruse otsustab fondi nõunike kogu iga kord vastavalt fondi kogunenud annetuste summale ja stipendiumitaotluste sisule. Esimene stipendium anti välja Viljandi muusikakooli 80. aastapäeval 8. veebruaril 2025.
Negatiivsuskalduvus

Negatiivsusekalduvus või negatiivsusefekt on psühholoogiline kalduvus pöörata muudes omadustes võrdse tugevusega asjaolude korral suuremat tähelepanu negatiivsetele tunnetele, mõtetele, suhtlusolukordadele, sündmustele. Kalduvuse esinemist uuritakse eri nähtuste nagu tähelepanu, õppimise, mälu, otsustamise, riskide hindamise jpm juures.
Negatiivsuskalduvusega põhjendatakse halbade uudiste eelistamist meedias, sest need pälvivad rohkem tähelepanu ning toovad väljaannetele rohkem lugejaid, kuid see mängib rolli ka kalduvuses kirjalikus internetisuhtluses eelistada sõnumi negatiivset tõlgendust positiivsele ning suurendab konfliktide esinemise tõenäosust.
Kalduvuse füsioloogilise põhjusena on näidatud, et negatiivse stiimuli tuvastamisel suureneb ajukoores elektriline aktiivsus võrreldes positiivse stiimuli tuvastamisega rohkem, eralduvad stressihormoonid ning kaasneb hirmutunne ja kiirem infotöötlus.
Jinh Yu Frey

Jinh Hei Yu-Frey (korea keeles 유 진희; sündinud 20. mail 1985) on Korea päritolu Ameerika Ühendriikide sportlik vabavõitleja. Ta on Invicta FC naiste kääbuskaalu tšempion. 
Ta isa oli korealane, korea keelt ei oska ta aga üldse. Frey on õppinud Amarillo College'is ja lõpetanud ülikooli Midwestern State University of Texas radioloogia alal bakalaureusekraadiga. 2015. aastal kaitses ta Texase Ülikoolis magistritöö ja sai magistrikraadi. 
Tema abikaasa on Douglas Frey. Jinhi sõbratar on Michelle Waterson.
Mehinaku keel

Mehinaku keel on Brasiilias Mato Grosso osariigis räägitav keel, mis kuulub aravaki keelkonda. Seda räägivad Xingú looduspargis elavad mehinakud.
Mehinaku keeles on 13 konsonantfoneemi ja 10 vokaalfoneemi (5 oraalset ja 5 nasaliseeritut).
Thilo Kehrer

Jan Thilo Kehrer (sündinud 21. septembril 1996 Tübingenis) on Saksamaa jalgpallur, kes mängib paremkaitsjana Prantsusmaa kõrgliigaklubis Monaco ja Saksamaa jalgpallikoondises.
Ta alustas klubikarjääri kodumaal Schalkes, millega liitus 2012. aastal. Klubi põhimeeskonnas debüteeris ta 2016. aastal.
2018. aasta augustis liitus ta 37 miljoni euro eest Prantsusmaa kõrgliigaklubiga Paris Saint-Germain. Paris Saint-Germainiga tuli ta Prantsusmaa meistriks kolm korda.
2022. aasta augustis sõlmis ta nelja-aastase lepingu West Inglismaa kõrgliigaklubiga West Ham United, võimalusega pikendada lepingut veel kahe aasta võrra. Üleminekusumma oli umbes 10,1 miljonit naelsterlingit. West Ham Unitedist mängis Kehrer tervenisti vaid ühe hooaja, sest siirdus 2024. aasta jaanuaris laenule Monacosse. 2024. aasta mais sõlmis ta Monacoga püsiva nelja-aastase lepingu.
2017. aastal tuli Kehrer Saksamaa kuni 21-aastaste koondisega Euroopa omavanuste meistriks. Saksamaa jalgpallikoondises debüteeris ta 9. septembril 2018 sõprusmängus Peruu vastu.
Tema isa on sakslane ja ema Burundi päritolu.
Dmitri Kazakov

Dmitri Igorevitš Kazakov (vene keeles Дмитрий Игоревич Казаков; sündinud 6. oktoobril 1951 Moskvas) on vene füüsik, Venemaa Teaduste Akadeemia liige.
Ta lõpetas 1974. aastal Lomonossovi-nimelise Moskva Riikliku Ülikooli füüsikateaduskonna. Ta kaitses 1977. aastal füüsikakandidaadi väitekirja "Вопросы перенормировок в теориях с динамической симметрией" ja 1988. aastal füüsika-matemaatikadoktori kraadi väitekirjaga "Конечные суперсимметричные модели квантовой теории поля" ('Kvantväljateooria lõplikud supersümmeetrilised mudelid').
Kazakov oli aastatel 2005–2012 Moskva Füüsika-Tehnika Instituudi (MFTI) professor. 2012. aastast on ta MFTI mikromaailma füüsika fundamentaalsete ja rakendusprobleemide kateedri juhataja. Aastatel 1999–2014 oli ta ühtlasi Moskvas asuva Alihhanovi-nimelise Teoreetilise ja Eksperimentaalse Füüsika Instituudi fundamentaalsete vastastikmõjude laboratooriumi juhataja.
Alates 2017. aastast on ta Dubnas asuva Tuumauuringute Ühendatud Instituudi Bogoljubovi-nimelise teoreetilise füüsika laboratooriumi direktor.
Teadus.
Kazakov töötab kvantväljateooria ja osakestefüüsika valdkonnas, kus tema peamised uurimissuunad on Feynmani graafid, supersümmeetrilised kalibratsiooniteooriad, spontaanse rikkumisega supersümmeetrilised teooriad, supersümmeetriline standardmudel ja tumeaine tiheduse määramine.
Märt Lelle

Märt Lelle (21. juuni 1945 Pärnu – 10. september 1995 Pärnu) oli Eesti sõudja.
Sportima hakkas 1958 poksitreener Hugo Soasepa käe all, sõudma 1960 Mihkel Leppiku juhendamisel. 
Tulemused.
Töötas 1988–95 Dünamos ja Pärnu Sõudeklubis treenerina. 
Alates 1995 on sõudjate sügisjooksukrossil korraldatud tema mälestusvõistlust. 
Poeg Raini Lelle (21. XI 1972) on Pärnu Sõudeklubis sõudetreener (6. kutsetase, 2006).
Sõudeliidu parim noortetreener 2014.
Admiral Stepan Makarovi nimeline Mere- ja Jõelaevastiku Riiklik Ülikool

Admiral Stepan Makarovi nimeline Mere- ja Jõelaevastiku Riiklik Ülikool (vene Государственный университет морского и речного флота имени адмирала С. О. Макарова) on kõrgharidust andev merekool Venemaal Peterburis.
See ülikool asutati 11. septembril 2012, kui liideti Admiral Stepan Makarovi nimeline Peterburi Riiklik Mereakadeemia (vene Государственная морская академия имени адмирала С. О. Макарова) ja Peterburi Veeteede Riiklik Ülikool (vene Санкт-Петербургский Государственнвый университет водных коммуниакаций).
Filosoofide laev

Filosoofide laev on kujunenud Nõukogude Venemaalt kontrrevolutsiooniliselt meelestatud intelligentsi väljasaatmise kampaania nimetuseks. 
Kampaania käivitas Lenini kiri Dzeržinskile 19. mail 1922. Seni oli kontrrevolutsionääride vastu võitlemisel rakendatud meetodeid isikute leidmiseks ja hukkamiseks. Lenini ettepanek oli saata kontrrevolutsionäärid välja. Operatsiooni pidi arendatama läbimõeldult ja süstemaatiliselt, et ei juhtuks palju rumalusi. Üle vaadata tuli kõik ülikoolid, toimetused jne, kus kontrrevolutsionääride esinemist võis oletada. Lenin ise tõstis teiste võimalike kontrrevolutsiooniliste koosluste taustal esile Petrogradis asuva ajakirja Ekonomist toimetust. Kolm päeva hiljem oli Leninil esimene insult.
Kõige rohkem väljasaadetuid viidi 29.–30. septembril laevaga Oberbürgermeister Haken ja 16.–17. novembril laevaga Preussen Saksamaale Stettinisse, kokku üle 160 inimese. 1922. aastal saadeti välja pereliikmed 228 inimest, sh 32 üliõpilast. Hiljem saadeti 1922. aastal intellektuaale välja veel rongiga Lätisse Riiga ja laevaga Odessast Istanbuli.
Väljasaatmine toimus alandavalt: kaasa võis võtta kaks komplekti pesu, kaks paari sokke, pintsak, püksid, palitu, müts ja kaks paari jalanõusid; raha ja muu vara konfiskeeriti.
Sushi ajalugu

Sushi päritolu.
Sushi pärineb Kagu-Aasiast, mida tuntakse tänapäeval "soolatud kala" nime all. Riisi kääritatakse, riisi lakto-käärimine takistas kalade riknemist, enne kala tarbimist kõrvaldatakse riis. Jaapani tarbijatele sai see kohe oluliseks valguallikaks. Mõiste sushi pärineb vananenud grammatilisest vormist, mida ei kasutata enam teistes kontekstides, ja sõna-sõnalt tähendab "hapu maitsmist". 
Erinevad maitsed.
Osaka stiilis sushit nimetatakse ka "Oshi-zushi" või "hako-sushi". Maitse parandamiseks hakati Murasiši perioodil (1336–1573) lisama äädikat Narezushi valmistamisele. Lisaks riisi hapukuse suurendamisele suurendas äädikas oluliselt roogade säilivust, põhjustades käärimisprotsessi lühendamist ja lõpuks loobumist. Algupärast sushit arendatakse edasi Osaka, kus mitme sajandi jooksul sai sellest oshi-zushi või "hako-zushi"; selles valmistises pressiti mereannid ja riis kuju (tavaliselt bambusest).
Sushi levimine.
Alles Edo perioodil (1603-1868) serveeriti värsket kala. Tänapäeva nigirisushi eriline stiil sai populaarseks Edos (kaasaegne Tokyo) 1820. või 1830. aastatel. Üks levinud lugu nigirizushi päritolust on kokk Hanaya Yohei (1799-1858), kes leiutas või täiustas tehnikat 1824. aastal oma kaupluses Ryōgoku linnas. Nõu sai algselt nimetuse Edomae sushi, kuna ta kasutas värskelt püütud kala Edo-maelt (Edo või Tokyo laht); terminit Edomae nigirisushi kasutatakse ikka veel kvaliteetse sushi kõrvale, olenemata selle koostisosade päritolust.
Sushi nime päritolu.
Oxfordi inglise sõnaraamatus on ekslikult täheldatud varaseima kirjaliku mainega sushit inglise keeles 1893. aasta raamatus „Jaapani interjöör”, kus ta mainib sushit kui „külma riisi rull kala, mererohuga või mõne muu maitseainega”. Siiski on James Hepburn'i jaapani-inglise sõnastikus juba varem mainitud sushit ja 1879. aasta artiklit Jaapani kokandusest ajakirjas Notes and Queries.
King Kong

King Kong on väljamõeldud tegelaskuju, mis kujutab hiiglaslikku ahvilaadset olendit. Tegelaskuju on palju kasutatud popkultuuris, näiteks filmides, koomiksites, arvutimängudes.
Tegelaskuju mõtles välja Merian C. Cooper, kes kasutas seda esimest korda oma 1933. aasta filmis nimitegelasena.
Muza Lepik

Muza Lepik (aastani 1969 "Vorotõntseva;" sündinud 21. novembril 1946 Vene NFSVs Rostovi oblastis Millerovos) on Eesti spordiarst ja endine kergejõustiklane, samuti Tõnu Lepiku abikaasa. 
Kuulunud Kalevisse.
Töötanud 1970–73 arstina Kalevi siseujulas ning aastast 1973 Vabariiklikus Kehakultuuri Dispanseris, Tippspordi Uuringute Keskuses ja Spordimeditsiini SA-s. Kuulus 1996 arstina Eesti olümpiadelegatsiooni.
Tulemused.
170 cm, 60 kg. 
Lõpetas 1963 Millerovo keskkooli ja 1970 spordimeditsiini erialal TRÜ arstiteaduskonna. Hakkas sportima 1959 Millerovo SK-s. Võistles tulemuslikult kõrgushüppes, ülikoolis Martin Kutmani, hiljem Aleksander Tšikini juhendamisel.
Evi Leppik

Evi Leppik (ka Evi Lepik; 6. juuli 1934 Audru vald, Pärnumaa – 28. veebruar 2012 Pärnu) oli Eesti sõudja ja sõudetreener. 
Õppis Pärnu 2. keskkoolis, lõpetas 1954 Pärnu töölisnoorte õhtukooli.
Sõudmine.
Alustas treeninguid 1950 Pärnu Spartaki klubis Erich Seileri juhendamisel. 
Treeneri ja kohtunikuna.
Töötas sõudetreenerina 1955–59 Spartakis, 1959–60 Kalevis ja 1962–89 Dünamos, 1960–61 oli Pärnu Jõus raamatupidaja. 
Tegutses sõudekohtunikuna (1966 vab kat, 1994 rahvuskat). 
B: Eesti sõudespordi ajalugu. [Koostanud H-H. Artma] Tln, 2001, lk 257–262; H-H. Artma. Pärnu – Eesti sõudespordi kants. Pärnu, 2004, lk 133–137.
290 eKr

Aasta 290 eKr oli 290. aasta enne meie ajaarvamist, Vana-Rooma ajaarvamise järgi "ab urbe condita" CDLXIV (464).
289 eKr

Aasta 289 eKr ehk ab urbe condita CDLXV (465).
Prantsuse Teaduste Akadeemia

Prantsuse Teaduste Akadeemia (prantsuse keeles "Académie des sciences") on 1666 asutatud Prantsusmaa riiklik teadusasutus (teaduste akadeemia); ühtlasi Prantsusmaa Instituudi üks viiest akadeemiast. Akadeemia asub Pariisis.
Akadeemia asutas 1666 Jean-Baptiste Colberti ideel Prantsusmaa kuningas Louis XIV.
Tänapäeval on akadeemia president Sébastien Candel.
Luna 1

Luna 1 (tuntud ka kui "Metšta"; unistus) oli Nõukogude Liidu kosmoseaparaat ja esimene kosmoseaparaat, mis möödus Kuust ja sisenes heliotsentrilisele orbiidile. Aparaat startis 1959. aastal ja pidi esialgsete plaanide kohaselt kukkuma Kuu pinnale, kuid kanderaketi ülemise astme töö ajastati valesti, möödus Luna 1 Kuust 6400 km kauguselt.
Van Alleni kiirgusvööndi läbimise ajal registreeris stsintillaator väikese koguse suure energiaga osakesi. Missiooni ajal tehtud mõõtmised andsid Maa kiirgusvööndite ja päikesetuule kohta uusi andmeid ning avastati, et Kuul pole magnetvälja.
Kirstjen Nielsen

Kirstjen Michele Nielsen (sündinud 14. mail 1972 Colorado Springsis) on USA poliitik ja küberjulgeoleku ekspert, ta kuulub Vabariikliku Partei ridadesse. Ta oli 6. detsembrist 2017 kuni 10. aprillini 2019 Ameerika Ühendriikide sisejulgeolekuminister.
Ta sündis aastal 1972 Colorado Springsis Colorados sõjaväearstide perekonnas. Tema isa on taani päritolu, ema itaalia päritolu. Õige varsti pärast Kristjeni sündi kolis perekond Colorado Springsist Clearwaterisse. Ta on lõpetanud bakalaureusena Georgetowni Ülikooli diplomaatia teaduskonna. Aastal 1999 lõpetas ta Virginia Ülikooli õigusteaduse doktorina.
Royal Blood

Royal Blood on inglise rokkduo, mis asutati 2013. aastal Brightonis Ida-Sussexis. 
Bändi liikmed on Mike Kerr (vokaal, bass) ja Ben Thatcher (trummid). Bändi viljeleb tänapäeva garaažirokki ja bluusirokki. 2014. aasta augustis ilmus nende debüütalbum “Royal Blood” ning 2017. aasta juunis album “How Did We Get So Dark?”.
Ajalugu.
Bändi esimene ülesastumine oli kaks päeva pärast seda, kui Kerr naasis reisilt Austraaliast. Samal aastal sõlmisid nad lepingu plaadifirmaga Warner/Chappel Music, kes haldas ka bändi Arctic Monkeys. 11. novembril 2013 avaldas Royal Blood oma debüütsingli “Out of the Black”. 2013. aasta detsembris olid nad nomineeritud BBC Sound of 2014 kui uus tulija. 11. märtsil 2014 avaldas bänd nelja looga EP “Out of the Black”. Nende debüütalbum “Royal Blood” ilmus 25. augustil 2014 koostöös plaadifirmaga Warner Bros. Records. Sellele järgnes Euroopa turnee 2015. aastal ning Suurbritannia, USA ja Kanada turnee koos Iggy Popi ja Foo Fightersiga. 2015. aasta veebruaris toimunud Brit Awardsil, sai bänd auhinnatud parima Briti ansambli auhinnaga.
26. märts 2016 avaldas bänd uue loo “Where are you now?”. 16. juunil 2017 ilmus bändi teine album “How Did We Get So Dark?”, mis tõusis Suurbritannia albumite edetabelis esikohale. Albumi Euroopa-turnee toimus 2017. aastal ning Ameerika-turnee 2018. aastal koos bändiga Queens of the Stone Age.
Muusika mõjutajad.
Kerr on nimetanud enda vokaalseks mõjutajaks selliseid nimesid nagu Josh Homme, Robert Plant, Jack White ja Jeff Buckley. Thatchri eeskujud on olnud John Bonham, Dave Grohl, Taylor Hawkins, Jon Theodore, Roger Taylor ja Chad Smith. Royal Bloodi muusikalist stiili on mõjutanud sellised bändid nagu At the Drive-In, The Dead Weather, Muse, Queens of the Stone Age ja The Raconteurs.
Heiningen (Alam-Saksi)

Heiningen on vald Saksamaal Alam-Saksi liidumaal Wolfenbütteli kreisis. Valla pindala on 8,41 km². 31. detsembril 2017 elas seal 653 inimest.
Heiningen paikneb Oderwaldi mägede kaguservas, umbes 11 km Wolfenbüttelist lõunas.
Ajalugu.
Vald on umbes 1000. aastal Saksi aadlisuguvõsa Billungite poolt rajatud keskaegse Heiningeni kloostri asukoht. Piiskop Bernward von Hildesheimi poolt edutatuna saavutasid kanonissid keiser Otto III-lt isegi otse keisrile allumise. Püha Augustini reegel rakendati 1126. aastal, kui algas Peeter-Pauli kloostrikiriku, romaani stiilis basiilika ehitamine. Heiningenist sai 1174. aastal peadiakoni asukoht. 15. sajandil liitus klooster Windesheimi kogudusega.
Pärast raevukat Hildesheimi piiskopkonna vaenust okupeerisid Heiningeni Braunschweigi hertsogi Heinrich II väed ja klooster muudeti 1569. aastal protestantlikuks. See anti Hildesheimi piiskopkonnale tagasi 1643. aastal, kloostrikirik taaspühitseti katoliiklikuks, kuigi elanikkond jäi suuresti protestantlikuks. Klooster sekulariseeriti lõpuks 1810. aastal, kuigi kloostrikirik on jäänud katoliikliku kihelkonna keskuseks tänini. Joseph Müller (1894–1944), vastupanuliikumise liige, teenis seal preestrina aastatel 1937–1943.
Ohrum

Ohrum on vald Saksamaal Alam-Saksi liidumaal Wolfenbütteli kreisis. Valla pindala on 8,38 km². 31. detsembril 2017 elas seal 624 inimest.
Dettum

Dettum on vald Saksamaal Alam-Saksi liidumaal Wolfenbütteli kreisis. Valla pindala on 17,16 km². 31. detsembril 2017 elas seal 1200 inimest.
Erkerode

Erkerode on väike küla ja vald Saksamaal Alam-Saksi liidumaal Wolfenbütteli kreisis.
Valla pindala on 13,34 km². 31. detsembril 2017 elas seal 928 inimest. Vald asub umbes 16 km Braunschweigist kagus. Elm, metsane mäestik, on lähedal.
Erkerodet on esmamainitud 1175. aastal ("Erikeroth"). Küla kuulus 12. sajandist Veltheimi aadliperekonnale. See oli osa Destedti kohtust. Külas on siiani palju keskaegseid eri tüüpi taluhooneid.
Betsafe

Betsafe on spordiennustusi, internetipokkerit ning muid veebipõhiseid osavus- ja õnnemänge pakkuv veebisait.
Betsafe'i kaubamärgi taga on Eesti äriühing Triogames OÜ asukohaga Tallinnas. Varasem Triobet on ümber bränditud Betsafe-iks. Äriühing kuulub Betssoni kontserni. Betsafe on ka Baltimaade "online"-pokkeri meistrivõistluste ametlik korraldaja. Spordiennustus- ja hasartmänguportaal Betsafe on üks juhtivaid turuosalisi Põhjamaades ning omab tugevat positsiooni Ühendkuningriigis ning mitmes Ida- ja Kesk Euroopa riigis. Betsafe loodi 2006. aastal Norras ning liitus 2011. aastal Stockholmi börsil noteeritud Rootsi ettevõtte Betsson AB grupiga. Betsafe'i kasiino tarkvara on testinud ja kontrollinud kaks sõltumatut välisasutust. Testijateks olid Rootsi ettevõte SKL (Riiklik Kriminalistikalaboratoorium) ja Kanada ettevõte Technical Systems Testing.
Betsafe Eestis.
Ettevõtte Triogames OÜ juhatuse liige on Pontus Johan Lindvall ning esindusõigus on ka Epp Aasarul.
2012. aastal omandas Betsson hasartmängulitsentsi Taanis ja Eestis.
2. mail 2017 võttis Eesti suurim hasartmängude, spordiennustus- ja kihlvedude korraldamise portaal Triobet kasutusele samasse gruppi kuuluva, rahvusvaheliselt tuntud Betsafe’i kaubamärgi, mille all tegutsevad kõik Betsson Groupi litsentseeritud operaatorid Balti riikides. Betsafe on ainus kõikides Balti riikides litsentseeritud rahvusvaheline "online"-hasartmänguportaal.
Betsafe emaettevõte (Betsson).
Betsson AB sai alguse 1963. aastal, selle asutasid Bill Lindwall ja Rolf Lundström. Ettevõtte nimi muudeti ümber Cherryföretagen AB-ks (Cherry), mis pakkus Rootsis mänguautomaate restoranidesse. Cherry omandas väikeosaluse Net Enterntainmentist aastal 1998 koos Investment AB Kinnevikiga eesmärgiga arendada internetimängude lahendusi. Ülejäänud Net Entertainmenti osaluse omandas Cherry 2000. aastal, mille tagajärjel sai Kinnevikist Cherry suurim osanik.
2003. aastal pärast Pontus Lindwalli (Bill Lindwalli poeg) taas ametisse astumist tegevjuhina ostis Cherry Betsson (asutatud Henrik Bergquisti, Anders Holmgreni ja Fredrik Sidfalki poolt) osaluse. Betsson omas sel ajal hasartmänguluba Inglismaal ning hiljem omandas loa ka Maltal.
2006. aastal muutis Cherry oma nime Betssoniks ning traditsioonilised hasartmängutegevused Cherry äris said uue nime – Cherryföretagen, mis hiljem lühendati tagasi Cherryks. Hiljem lansseeris Cherry oma ettevõtte Maltal. Ulrik Bengtsson nimetati ametisse Betsson tegevjuhina märtsis 2016, kui ta võttis juhtimise üle Pontus Lindwallilt. Lindwall jäi ettevõtte juhatuse esimeheks. Ulrik Bengtsson astus ametist tagasi aprillis 2017. Temalt võttis ameti üle Pontus Lindwall. Patric Svenski nimetati uueks juhatuse esimeheks.
Sponsorlus.
Betsafe oli Manchester City jalgpalliklubi ametlik sponsor. 2015. aasta Gumball 3000 rallisõidul sõitsid Dolph Lundgren ja Jon Olsson Betsafe'i meeskonnas. Alates 10. maist 2019 lisandus Kimi Räikkönen ja Alfa Romeo. Lisaks on Betsafe'i sponsoreeritavad:
Tooted.
Betsafe'i pakutavate toodete hulka kuuluvad spordiennustused, kasiinomängud (sh pokker, videopokker, rulett, Blackjack jm) ning ka reaalajas toimuvad ennustused ja mängud.
Evessen

Evessen on vald Saksamaal Alam-Saksi liidumaal Wolfenbütteli kreisis. Valla pindala on 17,55 km². 31. detsembril 2017 elas seal 1273 inimest.
Sickte

Sickte on vald Saksamaal Alam-Saksi liidumaal Wolfenbütteli kreisis. Valla pindala on 25,28 km². 31. detsembril 2017 elas seal 6219 inimest. Vald asub Elmist läänes, umbes 10 km Wolfenbüttelist kirdes ja 10 km Braunschweigist kagus.
Papüüruslaev

Egiptuse ja Lõuna-Ameerika leidude põhjal võib oleteada, et papüüruslaev on üks vanimaid laevu. Graafilised kujutised papüüruslaevadest on üle 5000 aasta vanad. Papüürus oli Niiluse deltas sobilik laevaehitusmaterjal, sest puitu oli seal napilt ja kõikjal ümbruses vesi. Iga aluse eluiga kestis vaid mõne kuu, kui papüürusevaru oli lõputu. Väikesi papüüruslaevu ehitatakse tänapäevalgi.
286 eKr

286. aasta eKr oli 286. aasta enne meie ajaarvamist, Vana-Rooma ajaarvamise järgi 468 "ab urbe condita".
Egiptuse jõelaev

Egiptuse jõelaev oli üks laevaliike, mida teatakse 1. dünastia varahoidja Meket-ra hauakambris säilinud paljude jõelaevade mudelite, kaasa arvatud lõbusõidulaevamudelite järgi. 
Niilusel sõitis neil aegadel hulk erinevaid laevu, paljud neist olid papüüruslaevad. 2400. aasta paiku eKr ehitati laevakered kaartele ning varasema kahe- või kolmejalgse masti asemel kasutati üksikut demonteeritavat masti. Ahtrile oli kinnitatud üksik tüüraer ning kummalgi pardal töötas kuus kuni üheksa sõudjat. Esinduslaevadel olid ka tekiehitised, sageli üsna viimistletud. Last asus tekil, mõnikord selle all.
Veltheim (Ohe)

Veltheim on vald Saksamaal Alam-Saksi liidumaal Wolfenbütteli kreisis. Valla pindala on 8,44 km². 31. detsembril 2017 elas seal 959 inimest.
Phil Jagielka

Philip Nikodem Jagielka (sündinud 17. augustil 1982 Manchesteris) on Inglismaa jalgpallur, kes mängib keskkaitsjana Inglismaa esiliigaklubis Stoke City ja Inglismaa jalgpallikoondises.
Ta alustas klubikarjääri Sheffield Unitedis, mille noorteakadeemiaga liitus ta 1998. aastal. Klubi põhimeeskonnas debüteeris ta hooajal 1999–2000. Seitse esimest hooaega mängis ta Sheffield Unitediga Inglismaa esiliigas, mil hooajal 2005–06 saadi liigas teine koht ja kindlustati pääs kõrgliigasse. Hooaegadel 2003–04 ja 2005–06 valiti Jagielka esiliiga sümboolsesse koosseisu. 2006. aastal valiti ta liiga parimaks mängijaks. Lisaks valiti ta aastatel 2005–2007 kolm korda järjest Sheffield Unitedi aasta mängijaks. Jagielka ainsaks hooajaks Sheffield Unitediga Inglismaa kõrgliigas jäi 2006–07, mil langeti napilt liigast välja.
2007. aasta juunis sõlmis ta lepingu kõrgliigas mängiva Evertoniga. Üleminekusumma oli neli miljonit naelsterlingit. Evertonis mängis Jagielka aastatel 2007–2019. 2015. aastal valiti ta Evertoni aasta mängijaks.
Aastatel 2019–2021 mängis ta taas Sheffiled Unitedis. 2021. aasta augustis sõlmis ta poole aasta pikkuse lepingu Derby Countyga. 2022. aasta jaanuaris liitus ta Stoke Cityga.
Debüüdi Inglismaa jalgpallikoondises tegi Jagielka 1. juunil 2008 sõprusmängus Trinidadi ja Tobago vastu. Koondisekarjääri esimese värava lõi ta 15. augustil 2012 sõprusmängus Itaalia vastu. Ta on kuulunud Inglismaa koondisse 2012. aasta Euroopa meistrivõistlustel ja 2014. aasta maailmameistrivõistlustel.
Sürjakomid

Sürjakomid ehk sürjalased on soome-ugri rahvas, Venemaa põlisrahvas. Nad räägivad sürjakomi keelt ja elavad Venemaa Föderatsioonis Komi Vabariigis, selle lähinaabruses Koola poolsaarel, Neenetsi autonoomses ringkonnas, Arhangelski oblastis, mitmel pool Siberis. 
Sürjakomi ja permikomi keel kuuluvad uurali keelte soome-ugri keelkonna permi keelte alamrühma.
Aquaria

Aquaria (kodanikunimega Giovanni Palandrani; sündinud 12. veebruaril 1996) on Ameerika Ühendriikide laulja, näitleja ning "drag queen". 
Elukäik.
Giovanni Palandrani on sündinud West Chesteris Pennsylvanias ning on Itaalia päritolu. Palandrani elab Brooklynis New Yorgis. Õppis Disaini ja Tehnoloogia instituudis. Ta hakkas tegelema oma "drag-"karjääriga keskkoolis. 2018. aastal võitis ta RuPaul's Drag Race'i kümnenda hooaja.
Aquaria on Sharon Needlesi, sama saate neljanda hooaja võitja, "drag" tütar. Algselt sai Aquaria toetust Susanne Bartschilt, kes nooruses töötas ka koos RuPauliga. Bartschi käe all poseeris ta 2016. aastal Vogue Italia kaanel ning 2018 ilmus Vogue Italias Aquariast lugu.
Aquaria esines 9. novembril 2018 Tallinnas Balti Jaamas. Lisaartistidena esinesid Stockholmist pärit Admira Thunderpussy, Madame Heinz ja Eesti oma "drag queen" Nebraska Jones.
Kümnenda hooaja finaalis kirjutas ja laulis osa RuPauli laulust "American". 2016. aastal esitas Aquaria koos Linuxiga pala "Looks". Juuni 2018 andis Aquaria välja debüüt laulu "Burn Rubber", laul oli kirjutatud Jesse Saint Johni poolt.
Oghenekaro Etebo

Oghenekaro Peter Etebo (sündinud 9. novembril 1995 Lagoses) on Nigeeria jalgpallur, kes mängib poolkaitsjana Türgi kõrgliiga klubis Galatasaray ja Nigeeria jalgpallikoondises.
Ta alustas klubikarjääri kodumaal, mängides klubis Warri Wolves. 2016. aasta alguses liitus ta Portugali klubiga Feirense. Hooajal 2015–16 kindlustas ta klubiga pääsu Portugali kõrgliigasse, kus ta Feirensega järgmised poolteist hooaega mängis. Hooaja 2017–18 teisel poolel mängis ta laenul Hispaania kõrgliiga klubis Las Palmas.
2018. aasta juunis liitus ta Inglismaa esiliiga klubiga Stoke Cityga. Üleminekusumma oli 7,2 miljonit naelsterlingit. Ta sõlmis klubiga viieaastase lepingu. Hooaja 2019–20 teises pooles mängis ta laenul Hispaania kõrgliiga klubis Getafe. 2020. aasta septembris läks ta laenule Galatasaraysse.
Debüüdi Nigeeria jalgpallikoondises tegi Etebo 27. juulil 2013 mängus Elevandiluuranniku vastu. Koondisekarjääri esimese värava lõi ta 25. märtsil 2016 Aafrika karikavõistluste valikmängus Egiptuse vastu. Ta on kuulunud Nigeeria koondisse 2018. aasta maailmameistrivõistlustel ja 2019. aasta Aafrika rahvaste karikavõistlustel. 2016. aasta suveolümpiamängudel võitis ta Nigeeria olümpiameeskonnaga pronksmedali.
2015. aastal valiti Etebo CAF-i tulevikutalendiks.
Sam Larsson

Sam Andreas Larsson (sündinud 10. aprillil 1993 Göteborgis) on Hollandi jalgpallur, kes mängib äärepoolkaitsjana Türgi kõrgliigaklubis Antalyaspor.
Ta alustas klubikarjääri kodulinnaklubis IFK Göteborg, millega liitus 2010. aastal. 2014. aasta augustis liitus ta Hollandi kõrgliigaklubiga SC Heerenveen, kus mängis kokku kolm hooaega.
2017. aasta augustis sõlmis ta nelja-aastase lepingu Hollandi kõrgliigaklubiga Feyenoord.
Aastatel 2020–2022 mängis Larsson Hiina kõrgliigaklubis Dalian Professional.
2022. aasta juulis sõlmis Larsson kaheaastase lepingu Türgi kõrgliigaklubiga Antalyaspor.
2015. aastal tuli Larsson Rootsi kuni 21-aastaste koondisega omavanuste Euroopa meistriks. Rootsi jalgpallikoondises tegi ta debüüdi 15. novembril 2016 mängus Ungari vastu ning lõi samas mängus ka koondisekarjääri esimese ja ainsa värava. Pärast seda mängis Larsson Rootsi koondises veel kolm korda, viimast korda 2018. aastal.
Tema vanem vend Daniel Larsson on kuulunud samuti Rootsi koondisse.
Joël Veltman

Joël Ivo Veltman (sündinud 15. jaanuaril 1992 Velsenis) on Hollandi jalgpallur, kes mängib parem- või keskkaitsjana Inglismaa Premier League'i klubis Brighton &amp; Hove Albion ja Hollandi jalgpallikoondises.
Ta liitus 2001. aastal Ajaxi noorteakadeemiaga. Klubi põhimeeskonnas debüteeris ta hooajal 2012–13 ning alates järgmisest hooajast kuulus ta kuulunud klubi põhimeeskonda. Hooaegadel 2012–13, 2013–14 ja 2018–19 tuli ta Ajaxiga tulnud Hollandi meistriks.
2020. aasta juulis sõlmis ta kolmeaastase lepingu Brighton &amp; Hove Albioniga.
Debüüdi Hollandi jalgpallikoondises tegi Veltman 19. novembril 2013 sõprusmängus Colombia vastu. Koondisekarjääri kaks esimest väravat lõi ta 4. juunil 2017 sõprusmängus Elevandiluuranniku vastu. 2014. aasta maailmameistrivõistlustel võitis ta Hollandi koondisega pronksmedali.
Charles-Orland

Charles-Orland (11. oktoober 1492 Plessis-lez-Tours – 16. detsember 1495 Amboise) oli Prantsusmaa dofään kogu oma lühikese elu jooksul.
Tema vanemad olid kuningas Charles VIII (1470–1498) ja kuninganna Bretagne'i Anne (1477–1514). 
Ta suri 3-aastaselt leetritesse ning maeti koos oma noorema venna ja järgmise dofääni Charlesiga (kes elas 8. septembrist kuni 2. oktoobrini 1496) Toursi katedraali.
Cillian Sheridan

Cillian Sheridan (sündinud 23. veebruaril 1989 Bailieborough's) on Iirimaa jalgpallur, kes mängib ründajana Poola kõrgliiga klubis Płocki Wisła.
Ta alustas klubikarjääri Šotimaa kõrgliiga klubis Celtic, millega liitus 2006. aastal. Ta on mänginud veel Šotimaa klubides Motherwell, St Johnstone ja Kilmarnock, Inglismaa esiliiga klubis Plymouth Argyle, Bulgaaria kõrgliiga klubis CSKA Sofia, Küprose kõrgliiga klubides APOEL ja Omonia, Poola kõrgliiga klubis Jagiellonia Białystok, Austraalia kõrgliiga klubis Wellington Phoenix ning Iisraeli kõrgliiga klubis Kirjat Shmona Hapoel Ironi. 
CSKA Sofiaga tuli ta korra Bulgaaria meistriks ja APOEL-iga kaks korda Küprose meistriks. Płocki Wisłaga liitus ta 2020. aasta veebruaris.
Debüüdi Iirimaa jalgpallikoondises tegi Sheridan 25. mail 2010 sõprusmängus Paraguay vastu.
Louis-Joseph

Louis Joseph Xavier François (22. oktoober 1781 Versailles – 4. juuni 1789 Meudon) oli Louis XVI ja Marie Antoinette'i vanim poeg ja Prantsusmaa dofään kogu oma elu jooksul.
Ta suri vahetult enne revolutsiooni algust 7-aastaselt tuberkuloosi ja talle järgnes tema noorem vend, Louis-Charles.
Javalapiti keel

Javalapiti keel on Brasiilias Mato Grosso osariigis räägitav keel, mis kuulub aravaki keelkonda. Keel on peaaegu väljasurnud, seda rääkis 2006. aastal Xingú looduspargis elavast 220 javalapiti hõimu liikmest vaid 8.
Javalapiti keeles on 17 konsonantfoneemi ja 4 vokaalfoneemi.
Peter Scholze

Peter Scholze (sündinud 11. detsembril 1987 Dresdenis Saksa DV-s) on saksa matemaatik, Leopoldina liige, Fieldsi medali kavaler (2018). 
Tema uurimisvaldkond jääb arvuteooria ja algebralise geomeetria piirimaile. Ta on maailma juhtivaid matemaatikuid aritmeetilise geomeetria (algebralise geomeetria allharu) alal. Võttis kasutusele perfektoidsete ruumide mõiste.
2018. aastal Rio de Janeiros toimunud Rahvusvahelise Matemaatikute Kongressi (IMC) avatseremoonial anti kätte Fieldsi medalid, sealhulgas Scholzele, läbi ajaloo teisele sakslasele (esimene oli Gerd Faltings, 1986), kes sai medali "aritmeetilise algebralise geomeetria üle p-aadiliste väljade teisendamise eest perfektoidsete ruumide kasutuselevõtmise abil, rakendusega Galois' esitustele, samuti uute kohomoloogiateooriate väljatöötamise eest". 
Ta on abielus ja tal on tütar.
Haridus ja töökäik.
Scolze lõpetas 2010. aastal Bonni ülikooli magistrikraadiga. 2012. aastal kaitses ta Bonni ülikoolis doktoritöö "Perfectoid Spaces" (juhendaja Michael Rapoport) ja sai loodusteaduste doktori kraadi ("Dr. rer. nat."). Et tema magistritöö ja doktoritöö olid sedavõrd kaalukad, jäeti tema puhul habilitatsiooniprotseduur ära. 
Ta on 2012. aastast täistööajaga Bonni ülikooli Hausdorffi matemaatikakeskuse Hausdorffi õppetooli hoidja. 24-aastaselt sai professoriks (oli siis noorim professor Saksamaal). 2018. aastast on ta ühtlasi Bonnis asuva Max Plancki Matemaatika Instituudi (MPIM) kaasdirektor (siin töötab ta osalise tööajaga).
Auhinnast keeldumine.
2016. aastal määras matemaatika läbimurde auhinna auhinnakomitee (sinna kuuluvad teiste seas Maksim Kontsevitš, Simon Donaldson ja Terence Tao) kategoorias "Matemaatika uued horisondid" (sellega kaasneb rahasumma 100 000 USA dollarit) kolm auhinda, ühe neist Peter Scholzele. Scholze keeldus auhinda vastu võtmast.
Kerli Paaslepp

Kerli Paaslepp (sündinud 24. mail 2002 Tallinnas) on Eesti blogija. 
Kerli Paaslepp õppis 1.–3. klassis Tallinna Saksa Gümnaasiumis, seejärel Kadrioru Saksa Gümnaasiumis. Lapsepõlves tegeles Kerli 9 aastat iluvõimlemisega, millega võitis medaleid nii kohalikel kui ka välismaistel võistlustel. Laulmisega hakkas Paaslepp tegelema 12-aastaselt loomingukeskuses Aplaus. 14-aastaselt hakkas teatris Art Grotesk õppima näitlemist, vahel on poseerinud modellina.
Blogimine.
2019. aasta jaanuaris registreerus Kerli sotsiaalmeediaportaalis TikTok, kus hakkas lühivideoid postitama ning jälgijatele oma elust rääkima. Paari kuuga sai Kerlist Eesti kõige populaarsem tiktokker. Kerli räägib oma jälgijaskonnaga nii vene, eesti, inglise kui ka saksa keeles, mistõttu tema auditoorium koosneb nii kohalikest kui ka välismaalsetest fännidest. Kerli algatas oma trendi, kus tegi video, milles teeb järgi internetis populaarseid emotikone.
2019. aasta märtsis lõi ta YouTube'is oma kanali, kuhu postitab videoid oma elust.
Määramatuse printsiip

Määramatuse printsiip (inglise keeles "uncertainty principle") ehk määramatusseos ehk määramatuse seos ehk määramatuse relatsioon ehk Heisenbergi määramatuse printsiip ehk Heisenbergi määramatuse suhe on kvantmehaanikas Werner Heisenbergi poolt 1927. aastal tõestatud tõsiasi, et on olemas teatud osakeste füüsikaliste suuruste paarid, mis ei saa olla samaaegselt kuitahes täpselt määratud. Teisiti öeldes, mida täpsemini mõõdetakse osakese ühte omadust, seda vähem täpselt saab mõõta teist omadust. Osakeste määramatuse seosed tulenevad osakeste laineloomusest.
Üheks selliseks paariks on osakese asukoht (koordinaat) "x" ja impulss "p". Formaalse ebavõrdsuse matemaatilise valemi, mis on seotud asukoha "σx" mõõtemääramatuse ja impulsi "σp" mõõtemääramatusega, tuletas 1928. aastal Earle Hesse Kennard ja sõltumatult Kennardist veel samal aastal Hermann Weyl:

kus formula_1 on taandatud Plancki konstant.
Pulp Fiction

"Pulp Fiction" on 1994. aasta USA film. Filmi režissöör on Quentin Tarantino. Filmi tootsid A Band Apart, Jersey Films ja Miramax Films. 
Filmi on põimitud neli lugu Los Angelese kriminaalidest. 
Filmis mängib terve plejaad tunnustatud näitlejaid: John Travolta, Samuel L. Jackson, Bruce Willis, Tim Roth, Ving Rhames ja Uma Thurman.
Film on pälvinud palju tunnustust, sealhulgas Cannes'i filmifestivali Kuldse Palmioksa.
Alina Šuhh

Alina Šuhh (sündinud 12. veebruaril 1999) on ukraina kergejõustiklane. Tema põhialad on mitmevõistlus ja odavise. 
Šuhhi treenerid on tema vanemad Maia ja Anatoli Šuhh.
Sportlaskarjäär.
2015.
2015. aastal osales Šuhh U18-vanuseklassi kergejõustiku maailmameistrivõistlustel Calis ja võitis 5896 punktiga pronksmedali. 
2016.
Aasta hiljem tuli ta esmakordselt toimunud U18-vanuseklassi Euroopa kergejõustikumeistrivõistlustel Euroopa meistriks. Samadel meistrivõistlustel võttis ta osa ka odaviskevõistlusest ning tuli kokkuvõttes kuuendale kohale.
2017.
2017. aasta sisehooajal parandas Šuhh rootslase Carolina Klüftile kuulunud juunioride siserekordit, tänu sellele kvalifitseerus ta Euroopa sisemeistrivõistlustele, mille lõpetas 11. kohaga. 2017. aasta Götzise mitmevõistlusel viis ta oma isikliku rekordi 6106 punktini. Londoni maailmameistrivõistlustel saavutas ta 6075 punktiga 14. koha.
2018.
2018. aasta sisemaailmameistrivõistlustel saavutas ta viievõistluses seitsmenda koha. U20-vanuseklassi maailmameistrivõistlustel Tamperes tuli ta odaviskes maailmameistriks tulemusega 55,95 meetrit. Ta oli ka üks seitsmevõistluse favoriite, aga oli sunnitud pärast avaala vigastuse tõttu võistluse katkestama.
Seos Eestiga.
Šuhh on võistelnud korduvalt ka Eestis. Esimest korda võistles ta Eestis 2016. aasta augustis Pärnus, osaledes kaugushüppes ja odaviskes. 2017. aastal osales ta Tallinnas toimunud rahvusvahelisel mitmevõistlusel ja Euroopa võistkondlikel mitmevõistluse meistrivõistlustel, mõlemal võistlusel saavutas ta esikoha. Samal aastal võttis Šuhh osa veel ka Martin Kutmani mälestusvõistlustest ja heitjate seeriavõistlusest. Sarnaselt 2017. aastaga osales ta ka 2018. aastal Tallinnas toimunud rahvusvahelisel mitmevõistlusel, võites teist aastat järjest esikoha, samuti võttis ta uuesti osa ka heitjate seeriavõistlusest.